Ուոլաս

Ուոլաս Սոազա Սիլվա (, ), բրազիլացի ֆուտբոլիստ, կիսապաշտպան։ Հանդես է գալիս գերմանական «Համբուրգ»-ի և Բրազիլիայի ազգային հավաքականի կազմում։

2016 թվականին Բրազիլիայի օլիմպիական հավաքականի կազմում մասնակցել է Օլիմպիական խաղերին։

Ակումբային կարիերա

«Գրեմիո» 
Ուոլասը «Գրեմիո» ֆուտբոլային ակումբի սան է։ Թիմի հիմնական կազում իր նորամուտը նա նշել է 2014 թվականի ապրիլի 27-ին՝ «Ատլետիկո Մինեյրո»-ի դեմ խաղում։

Բրազիլական ակումբի կազմում իր առաջին գոլը Ուոլասը խփել է 2016 թվականի հունիսի 10-ին՝ «Ֆիգեյրենսե»-ի դեմ խաղում։

«Համբուրգ» 
2017 թվականի հունվարին Ուոլասը տեղափոխվել է Բունդեսլիգան ներկայացնող «Համբուրգ»։ Բունդեսլիգայի շրջանակներում իր նորամուտը ֆուտբոլիստը նշել է փետրվարի 11-ին՝ «ՌԲ Լայպցիգ»-ի դեմ խաղում։ Այդ խաղում նա նաև խփել է իր առաջին գոլը։

Միջազգային կարիերա 
Բրազիլիայի Մ21 հավաքականի կազմում Ուոլասը 2015 թվականին մասնակցել է Ուրուգվայում կայացած Հարավային Ամերիկայի երիտասարդական առաջնությանը։ Նա մասնակցել է Պերուի, Արգենտինայի, Ուրուգվայի և Կոլումբիայի հավաքականների դեմ հանդիպումներին։

2016 թվականին Բրազիլիայի ազգային հավաքականի կազմում մասնակցել է ԱՄՆ֊ում կայացած Ամերիկայի գավաթի խաղարկությանը։ Նա իր նորամուտը հավաքականի կազմում նշել է հունիսի 9-ին՝ Հայիթիի հավաքականի դեմ խաղում։

Բրազիլիայի օլիմպիական հավաքականի կազմում Ուոլասը 2016 թվականին մասնակցել է Օլիմպիական խաղերին։ Մրցաշարի ընթացքում նա մասնակցել է Դանիայի, Կոլումբիայի, Հոնդուրասի և Գերմանիայի հավաքականների դեմ խաղերին։

Վիճակագրություն

Ձեռքբերումներ

Ակումբային 
 Բրազիլիայի գավաթակիր - 2016

Միջազգային 
 Օլիմպիական խաղերի չեմպիոն - 2016

Ծանոթագրություններ

Արտաքին հղումներ 
 
 Ուոլոսի պևոֆիլը «Գրեմիո»-ի պաշտոնական կայքում 
 

Ֆուտբոլի կիսապաշտպաններ
Համբուրգի ֆուտբոլիստներ
Բրազիլիայի հավաքականի ֆուտբոլիստներ
Օլիմպիական չեմպիոններ
Բունդեսլիգայի ֆուտբոլիստներ
Բրազիլացի ֆուտբոլիստներ
Բրազիլացի օլիմպիական չեմպիոններ
Գրեմիոյի ֆուտբոլիստներ
Հաննովեր 96-ի ֆուտբոլիստներ
Ուդինեզեի ֆուտբոլիստներ
2016 թվականի Ամառային օլիմպիական խաղերի չեմպիոններ
Իտալիայի լեգեոներ ֆուտբոլիստներ